Ma'ale Adumim

Maʿale Adumim (, , signifante  supreniro de la Ruĝaj Rokoj pro la ruĝeta koloro de la ĉitieaj rokoj) estas israela urba setlejo en okupaciita Cisjordanio. Ĝi estis fondita en 1975, sep kilometrojn oriente de Jerusalemo sur altebenaĵo ĉe la fino de la judea dezerto. 

Ĝi situas 6 ĝis 15 kilometrojn oriente de la Verda Linio kaj okcidente de la israela apartiga barilo, kaj ene de la Regiona Konsilio de Guŝ Ecion, sed havas sian propran urbestron kaj estas memregata – sendepende de la jurisdikcio de la konsilio – de kiam la areo atingis urbostatuson en 1991.

Laŭ la stato de  en la urbo  vivis  sur areo de  kvadrataj kilometroj, kio rezultigas loĝdenson de  loĝantoj/km².

 Jura statuso 
Laŭ la israela registaro, Ma'ale Adumim estas unu el la setlejoj, kiuj devas resti ene de Israelo se oni atingos packontrakton kun la palestinanoj. Ĉi tiun postulon de la israela registaro en la intertraktadoj por duŝtata solvo subtenis pluraj usonaj prezidantoj, inkluzive de Bill Clinton en 2000.

La Eŭropa Kortumo decidis la 25-an de februaro 2010, ke doganimpostoj estu pagendaj sur la importado de varoj fabrikitaj en Ma'ale Adummim.  En la kazo plusendita de la Hamburga Financa Kortumo, la kompanio Brita deklaris botelojn de Soda-Club fabrikitaj en Ma'ale Adummim kiel israelajn produktojn kaj tial provis importi ilin senimposte. La Hamburga doganejo rifuzis, kaj Brita malsukcese apelaciis la decidon. La verdikto donas komprenojn pri la takso de la Eŭropa Unio pri la israela setleja politiko laŭ internacia juro. 

En la konverĝa plano prezentita de Ehud Olmert en 2006, Ma'ale Adummim estis inter la grandaj judaj setlejoj preter la Verda Linio, kiujn Israelo postulis kaj aneksos en kazo de packontrakto kun la palestinanoj. Rekompence, Olmert estis preta cedi pli malgrandajn setlejojn. La plano estis malakceptita de la Palestina Aŭtoritato.

Enketo publikigita fine de majo 2016 montris, ke 77,9% de judaj israelanoj subtenis la aneksadon de Ma'ale Adummim, dum nur 16,3% kontraŭis la transdonon de ĉi tiu statuso al la urbo.78 % of Israelis support uniliteral annexation of Maʿale Adumim, poll finds. The Jerusalem Post, 31. Mai 2016.

La pacplano de Donald Trump de 2020 ankaŭ antaŭvidis la aneksadon de Ma'ale Adumim fare de Israelo. Ankaŭ tiu ĉi plano ankaŭ estis malakceptita de la Palestina Aŭtoritato.

En oktobro 2025, la israela parlamento aprobis decidproponon prezentitan de Avigdor Liberman kaj la partio Yisrael Beiteinu por etendi israelan suverenecon al Ma'ale Adumim. Post la voĉdonado, la usona ministro pri eksterlandaj aferoj Marco Rubio avertis Israelon, ke la decido povus endanĝerigi la pacplanon de Donald Trump por fini la militon en Gazao. 

 Referencoj 

 Eksteraj ligiloj 

 Oficiala municipa retejo 
 Neoficiala urbo retejo

Kategorio:Urboj de Cisjordanio